《范箕叟啜茗一首》
宋代·苏籀

无穷赏物胡名达，希世纤柔不计金。
爱雪并花也延命，掷丝与竹却知音。
情閒未绝毫厘念，文艳何妨铁石心。
雅倩樊蛮诵长恨，饮茶亦可拟芳斟。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。